નવેમ્બરના પ્રતિબંધના કારણે તેલની નિકાસથી ઇરાનને રોકી શકાશે. બ્રેન્ટ ક્રુડની કિંમતમાં ૦.૮ ટકાનો ઘટાડો થતાં તેની કિંમત આજે બેરલદીઠ ૭૮.૨૨ રહી હતી. એક દિવસ પહેલા તેલની કિંમતોમાં વધારો થયો હતો. નોર્વે અને લિબિયામાં સપ્લાયને લઇને ચિંતા પ્રવર્તી રહી છે. બીજી બાજુ વૈશ્વિક બજારમાં ટ્રેડ વોરને લઇને પણ ઉથલપાથલ જોવા મળી રહી છે. આજે શેરબજારના કારોબાર દરમિયાન બીએસઈ સેંસેક્સમાં શેરમાં વ્યાપક હલચલ જોવા મળી હતી જેના લીધે કેટલાક શેરમાં ઉતારચઢાવની સ્થિતિ જોવા મળી હતી. ટીસીએસની માર્કેટ મૂડીમાં સૌથી વધુ ૨૫૩૦૬.૮૮ કરોડનો વધારો થતાં તેની માર્કેટ મૂડી વધીને ૭૩૨૫૨૧.૨૯ કરોડ થઇ ગઇ છે. ટોપ ટેન કંપનીઓની વાત કરવામાં આવે તો ટીસીએસે પ્રથમ ક્રમાંક ઉપર તેની સ્થિતિ અતિમજબૂત બનાવી લીધી છે. આરઆઈએલ બીજા અને એચડીએફસી બેંક ત્રીજા સ્થાને છે.